CELEX: 32019D1855
Language: hu
Date: 2019-11-05 00:00:00
Title: A Bizottság (EU) 2019/1855 végrehajtási határozata (2019. november 5.) az Oktatási, Audiovizuális és Kulturális Végrehajtó Ügynökség létrehozásáról szóló 2013/776/EU végrehajtási határozat módosításáról

6.11.2019   
               
               
                  HU
               
               
                  Az Európai Unió Hivatalos Lapja
               
               
                  L 285/14
               
            
         A BIZOTTSÁG (EU) 2019/1855 VÉGREHAJTÁSI HATÁROZATA
         (2019. november 5.)
         az Oktatási, Audiovizuális és Kulturális Végrehajtó Ügynökség létrehozásáról szóló 2013/776/EU végrehajtási határozat módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK (1) tanácsi rendeletre és különösen annak 3. cikkére,
         mivel:
         
                     (1)
                  
                  
                     A 231/2014/EU rendelet (2) alapján elfogadott, az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának címzett, „Hiteles bővítési perspektíva a Nyugat-Balkánra vonatkozóan és fokozott uniós szerepvállalás a Nyugat-Balkánnal” című bizottsági közlemény (3) cselekvési tervet határoz meg többek között az oktatás, az ifjúság és a sport terén folytatott együttműködés fokozására, melynek részét képezi a Nyugat-Balkán kulturális örökségének megóvására irányuló munka, a kulturális javak tiltott kereskedelme elleni küzdelem, valamint a kulturális és kreatív ágazatok támogatása, beleértve a kultúra és az audiovizuális politikák terén folytatott együttműködést.
                  
               
                     (2)
                  
                  
                     A 2013/776/EU bizottsági végrehajtási határozat (4) az Oktatási, Audiovizuális és Kulturális Végrehajtó Ügynökséget (a továbbiakban: ügynökség, EACEA) bízta meg a Kreatív Európa program igazgatásával. Az olyan finanszírozások, amelyek lehetővé teszik az ügynökség által már igazgatott programok keretében végzettekkel azonos típusú tevékenységekben való részvételt, eredményes és hatékony módját jelentik a nemzetközi együttműködési eszközök által megcélzott csoportok elérésének. Az ilyen tevékenységeket továbbra is nemzetközi együttműködési eszközök finanszírozzák, a végrehajtási módok azonban megegyeznek az ügynökség által irányított programok esetében alkalmazottakkal.
                  
               
                     (3)
                  
                  
                     Az ügynökség bebizonyította, hogy hatékonyan képes igazgatni az uniós programokat. A rábízott programok igazgatása során az évek folyamán kiépítette kompetenciáját, készségeit és kapacitását.
                  
               
                     (4)
                  
                  
                     Az Európai Parlamentnek és a Tanácsnak címzett, „A nemzetközi kulturális kapcsolatokra vonatkozó európai uniós stratégia felé” című közös közlemény (5) kiemelte az emberek közötti kapcsolatok szerepét az unió nyilvános és kulturális diplomáciájában, és kifejezett említést tett az EACEA által igazgatott programokról.
                  
               
                     (5)
                  
                  
                     Az 58/2003/EK rendelet 3. cikkének (1) bekezdésével összhangban elvégzett költség-haszon elemzések rámutattak mindazokra a mennyiségi megtakarításokra és minőségi előnyökre, amelyek abból származnak, hogy az említett tevékenységekben való részvétel lehetővé tételére szánt finanszírozás kezelését az ügynökség végzi. Emellett az említett megbízásnak nincs pénzügyi hatása az ügynökség igazgatási költségvetésére.
                  
               
                     (6)
                  
                  
                     Az ügynökség által végzett új tevékenységek összhangban vannak jelenlegi megbízatásával és küldetésével. Az új tevékenységek a már jelenleg is végzett tevékenységek kiegészítésének tekinthetők, melyek egyszerűen kiterjesztik a pályázati felhívásokat, hogy a nemzetközi együttműködési eszközök által megcélzott kedvezményezettek számára is lehetővé tegyék az azokban való részvételt. Ezzel szemben a házon belüli intézkedés zavart okozna, mivel az átadni tervezett tevékenységeket sosem irányították maguk a programgazda főigazgatóságok, mivel nem rendelkeznek a tevékenységek belső irányításához szükséges kapacitással.
                  
               
                     (7)
                  
                  
                     Ezért az ügynökségre kell ruházni a már rábízott programok keretében végzettekkel azonos tevékenységekben való részvételt lehetővé tevő, a nemzetközi együttműködési eszközökből származó finanszírozás végrehajtásával kapcsolatos felelősséget, a 2013/776/EU végrehajtási határozatot pedig ennek megfelelően módosítani kell.
                  
               
                     (8)
                  
                  
                     A 3. cikk (1) bekezdése első albekezdésének e) pontja kimondja, hogy az ügynökség felelős a külső együttműködési eszközök keretében „a felsőoktatás területén induló projektek” végrehajtásáért. A szöveg módosításra szorul annak érdekében, hogy összhangba kerüljön az ügynökség azon megbizatásával, hogy irányítsa a nemzetközi együttműködési eszközök felhasználását az oktatás, a képzés, az ifjúság, a sport, valamint a kultúra és az audiovizuális ágazat támogatása terén.
                  
               
                     (9)
                  
                  
                     Az ebben a végrehajtási határozatban előírt intézkedések összhangban vannak a Végrehajtó Ügynökségek Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2013/776/EU végrehajtási határozat a következőképpen módosul:
            
                        (1)
                     
                     
                        a (10) preambulumbekezdés következő franciabekezdésében:
                        
                                    —
                                 
                                 
                                    „a külső együttműködési eszköz (*) (…) keretébe tartozó felsőoktatási projektek”
                                 
                              szöveg helyébe a következő szöveg lép:
                        
                                    —
                                 
                                 
                                    „– a külső együttműködési eszköz (*) (…) keretébe tartozó, az oktatással, az audiovizuális ágazattal, a kultúrával, a polgársággal és az ifjúsággal kapcsolatos projektek”
                                 
                              
                  
                        (2)
                     
                     
                        A 3. cikk (1) bekezdése első albekezdésének e) pontja helyébe a következő szöveg lép:
                        
                                    „e)
                                 
                                 
                                    a következő külső együttműködési eszközök keretében az oktatás, az audiovizuális ágazat, a kultúra, a polgárság és az ifjúság területén induló projektek:
                                    
                                                —
                                             
                                             
                                                az Európai Parlament és a Tanács rendelete az Előcsatlakozási Támogatási Eszköz (IPA II) létrehozásáról (*),
                                             
                                          
                                                —
                                             
                                             
                                                az Európai Parlament és a Tanács rendelete az Európai Szomszédsági Támogatási Eszköz létrehozásáról (**),
                                             
                                          
                                                —
                                             
                                             
                                                az Európai Parlament és a Tanács rendelete a fejlesztési együttműködés finanszírozási eszközének létrehozásáról (***),
                                             
                                          
                                                —
                                             
                                             
                                                az Európai Parlament és a Tanács rendelete a harmadik országokkal folytatott együttműködésre irányuló Partnerségi Eszköz létrehozásáról (****),
                                             
                                          
                                                —
                                             
                                             
                                                a Tanács rendelete a 11. Európai Fejlesztési Alap végrehajtásáról (*****);
                                             
                                          
                              
                           (*)  Az Európai Parlament és a Tanács 231/2014/EU rendelete (2014. március 11.) az IPA II Előcsatlakozási Támogatási Eszköz létrehozásáról (HL L 77., 2014.3.15., 11. o.)."
                        
                        
                           (**)  Az Európai Parlament és a Tanács 232/2014/EU rendelete (2014. március 11.) az Európai Szomszédsági Támogatási Eszköz létrehozásáról (HL L 77., 2014.3.15., 27. o.)."
                        
                        
                           (***)  Az Európai Parlament és a Tanács 233/2014/EU rendelete (2014. március 11.) a 2014–2020-as időszakra szóló fejlesztési együttműködési finanszírozási eszköz létrehozásáról (HL L 77., 2014.3.15., 44. o.)."
                        
                        
                           (****)  Az Európai Parlament és a Tanács 234/2014/EU rendelete (2014. március 11.) a harmadik országokkal folytatott együttműködésre irányuló Partnerségi Eszköz létrehozásáról (HL L 77., 2014.3.15., 77. o.)."
                        
                        
                           (*****)  A Tanács (EU) 2015/322 rendelete (2015. március 2.) a 11. Európai Fejlesztési Alap végrehajtásáról (HL L 58., 2015.3.3., 1. o.)."
                        
                     
                  
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2019. november 5-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 11., 2013.1.16., 1. o.
         
         
            (2)  Az Európai Parlament és a Tanács 231/2014/EU rendelete (2014. március 11.) az IPA II Előcsatlakozási Támogatási Eszköz létrehozásáról (HL L 77., 2014.3.15., 11. o.).
         
            (3)  COM(2018) 65 final.
         
            (4)  A Bizottság 2013/776/EU végrehajtási határozata (2013. december 18.) az Oktatási, Audiovizuális és Kulturális Végrehajtó Ügynökség létrehozásáról és a 2009/336/EK határozat hatályon kívül helyezéséről (HL L 343., 2013.12.19., 46. o.).
         
            (5)  JOIN(2016) 29 final.
      
      
         
            
               Melléklet
            
            
               Költség-haszon elemzés
            
            
               Mennyiségi elemzés
            
            Az ügynökség 4. időközi értékelésének részeként az értékelési időszak tekintetében végzett visszamenőleges elemzés egyértelmű, az ügynökség megbízásából eredő költségmegtakarításokat mutatott ki.
            A végrehajtó ügynökség megbízatásának tényleges összköltsége (1) a 2015–2017-es időszakban 146,0 millió EUR-t tett ki. Ez a költség jóval alacsonyabb a feladatoknak a Bizottságnál tartása (a továbbiakban: belső forgatókönyv) esetében becsült költségénél. A 2015–2017-es időszakban a végrehajtó ügynökség megbízatása és a belső forgatókönyv közötti költségeltéréséből adódó tényleges költségmegtakarítás 57,1 millió EUR-t (vagyis a belső forgatókönyv becsült költségének 28,1 %-ával egyenlő összeget) eredményezett. Az EACEA megbízatásából származó, eredetileg becsült megtakarítás és a tényleges megtakarítás összevetése azt mutatta ki, hogy a 2015–2017-es időszakban a tényleges megtakarítás 6,5 %-kal magasabb volt az eredeti becslésnél (57,1 millió EUR az 53,6 millió EUR-hoz képest). Az előzetes költség-haszon elemzés előrejelzéseinek megfelelően a végrehajtó ügynökség megbízásából származó megtakarítás elsősorban abból adódott, hogy a végrehajtó ügynökség nagyobb arányban alkalmaz alacsonyabb költségű külső személyzetet (szerződéses alkalmazottakat), valamint hogy a személyzet létszáma kisebb.
            
               Minőségi elemzés
            
            Az oktatási, ifjúsági, kulturális és audiovizuális politikákban való részvétel lehetővé tétele céljából a nemzetközi együttműködési eszközökből nyújtott finanszírozás számos fontos szinergiát kiaknáz. Azáltal, hogy az ügynökség a megcélzott kedvezményezettek eléréséhez a meglévő tevékenységi keretrendszerét és módszer-infrastruktúráját alkalmazza, maximálisan profitál a már az irányítása alatt álló, folyamatban lévő tevékenységekből is. Az ügynökség megbízatásával nemcsak az ott felhalmozott szakértelem,, hanem a méretgazdaságosságból származó előnyök is kiaknázhatók, melyek a belső forgatókönyv esetében nem jutnának szerephez. Még a fent ismertetett, alacsonyabb személyi költségekből fakadó jelentős költségmegtakarítás figyelembevétele nélkül is elmondható, hogy az ügynökségnek a szóban forgó területen szerzett jelentős tapasztalata lehetővé teszi, hogy a nemzetközi együttműködési eszközök olyan hatékonyan érjék el az operatív célkitűzéseket, amely nem lenne lehetséges, ha ezeket a tevékenységeket a Bizottság házon belül végezné.
            
               Egyszerűsített pénzügyi kimutatás
            
            
                        
                           Az ügynökség által kezelt operatív kötelezettségvállalási előirányzatok (ezer EUR)
                        
                     
                     
                        
                           2019
                        
                     
                     
                        
                           2020
                        
                     
                  
                        Jelenlegi helyzet
                     
                     
                        
                           829 111 
                        
                     
                     
                        
                           881 151 
                        
                     
                  
                        Az ifjúsági, kulturális és audiovizuális politikákhoz hozzájáruló nemzetközi együttműködési eszközök
                     
                     
                        
                           10 500 
                        
                     
                     
                        
                           10 500 
                        
                     
                  
                        Összesen
                     
                     
                        
                           839 611 
                        
                     
                     
                        
                           891 651 
                        
                     
                  
                        Százalék
                     
                     
                        
                           1,3 %
                        
                     
                     
                        
                           1,2 %
                        
                     
                  
                        
                           Az ügynökség személyi állománya (fő)
                        
                     
                     
                        
                           2019
                        
                     
                     
                        
                           2020
                        
                     
                  
                        Jelenlegi helyzet (nincs változás)
                     
                     
                        438
                     
                     
                        438
                     
                  
                        
                           Az ügynökség igazgatási költségvetésének felső határa (EU-28)
                        
                     
                     
                        
                           2019
                        
                     
                     
                        
                           2020
                        
                     
                  
                        Jelenlegi helyzet (nincs változás)
                     
                     
                        48 574 
                     
                     
                        47 549 
                     
                  
               (1)  beleértve a Bizottság általi koordináció és nyomon követés költségeit, valamint az EGT-től és az EFTA-tól, a harmadik országoktól, illetve az EFA-tól származó hozzájárulásokból fedezett költségeket.